CPU-információk vizsgálata.
Sébastien Granjoux
seb.sfo@free.fr
Philip Chimento
philip.chimento@gmail.com
Kelemen Gábor
kelemeng at gnome dot hu 2012, 2013, 2015.

# CPU

# CPU regiszterek megjelenítése

A főmenüből válassza a NézetRegiszterek menüpontot a Regiszter ablak megnyitásához.

Azok a regiszterek vörössel jelennek meg, amelyek értékei a legutolsó leállítás óta megváltoztak. Tetszőleges regiszter értéke megváltoztatható az érték oszlopra kattintással, és az új érték beírásával.

# Memória megjelenítése

A főmenüből válassza a NézetMemória menüpontot a Memória ablak megnyitásához.

Az első oszlop a memóriacímeket jeleníti meg hexadecimális formában, a második a memória tartalmát jeleníti meg hexadecimálisan, az utolsó oszlop pedig a memória tartalmát ASCII-ben.

Még egy 32 bites mikroprocesszor címtere is nagyon nagy (4 gigabájt), így nagyon nehéz egy adott címre lépni a görgetősáv használatával. Ehelyett inkább kattintson a jobb egérgombbal, és válassza az Ugrás címre menüpontot egy kis szerkesztőmező megjelenítéséhez, amelyben megadhat egy hexadecimális címet.

# Visszafejtés megjelenítése

A főmenüből válassza a NézetVisszafejtés menüpontot a Visszafejtés ablak megnyitásához.

Az első oszlop címeket jelenít meg hexadecimálisan. A második oszlopban egy címke kezdődik a sor elején, és egy kettősponttal vagy assembly-nyelvű utasítással végződik, amelyet 4 szóköz karakter húz be.

A visszafejtés ablakbeli pozíció a programszámláló értékére lesz módosítva a program leállításakor.

Még egy 32 bites mikroprocesszor címtere is nagyon nagy (4 gigabájt), így nagyon nehéz egy adott címre lépni a görgetősáv használatával. Ehelyett inkább kattintson a jobb egérgombbal, és válassza az Ugrás címre menüpontot egy kis szerkesztőmező megjelenítéséhez, amelyben megadhat egy hexadecimális címet.