Autotools konfigurálás ablak
Sébastien Granjoux
seb.sfo@free.fr
Kelemen Gábor
kelemeng at gnome dot hu 2012, 2013, 2015.

# Autotools konfigurálás ablak

A Projekt konfigurálása ablak lehetővé teszi a következő beállítások megadását és a projekt konfigurálását.

# Projekt regenerálása

Ha be van jelölve, akkor a projekt lefordításához szükséges fájlok teljesen újra lesznek generálva, ellenkező esetben csak a konfigurálás lépés kerül végrehajtásra. Az Anjuta automatikusan bejelöli ezt a négyzetet, ha szükség van rá, így nem kell módosítania az aktuális állapotán.

# Konfiguráció

Számos konfigurációt használhat, amelyek saját beállításokkal és összeállítási könyvtárral rendelkeznek, ebben a mezőben pedig elnevezheti azokat. Alapesetben van egy Alapértelmezett konfiguráció, a programok hibakeresését megkönnyítő (az átmeneti változókat és a kód sorrendjét megtartó) Hibakeresési és egy gyorsabb programokat lassabban előállító Optimalizált. További egyéni konfigurációkat is megadhat.

# Összeállítási könyvtár

Válassza ki az összeállítási könyvtárat. Ez lehet a projekt könyvtára, vagy egy alkönyvtár. Ez akkor hasznos, ha különböző konfigurációk között váltogat, mert elkerülheti az egész projekt ismételt összeállítását.

Az autotools használatakor nem állíthat be egy konfigurációt másik könyvtár használatára, ha egy konfiguráció már a projekt könyvtárát használja. Ezt előbb el kell távolítania.

Egyes autotools projektek nem állíthatók össze a projekt könyvtárán kívül. Ekkor is használhat különböző konfigurációkat, de mindnek a projekt könyvtárát kell használnia, és minden újra lesz fordítva a konfiguráció minden egyes megváltoztatásakor.

# Configure beállításai

Ez a szövegmező felsorolja a configure futtatásakor használt összes parancssori argumentumot. Minden argumentumot szóköz választ el, és idézőjelbe kell tenni, ha szóközt tartalmaz. Minden konfiguráció alapértelmezett értékekkel tölti ki ezt a mezőt, amelyek módosíthatók.

Minden autotools projekt támogatja argumentumok egy általános halmazát, de rendelkezhetnek egyedi argumentumokkal is. Az összes elfogadott argumentum listája a configure --help parancssori futtatásával kérhető le. A projektet legalább egyszer konfigurálnia kell, hogy a configure parancsfájl egyáltalán létezzen.