Autotools cél tulajdonságainak szerkesztése.
Sébastien Granjoux
seb.sfo@free.fr
Kelemen Gábor
kelemeng at gnome dot hu 2012, 2013, 2015.

# Autotools cél szerkesztése

Ez az Autotools projektben használt összes céltulajdonság listája. Ezek némelyike nem érhető el minden cél esetén.

# Összeállítás csak az ellenőrzéshez

Ha be van jelölve, akkor ez a cél nem kerül telepítésre, és csak az ellenőrzések futtatásakor kerül összeállításra.

# C fordító jelzői

A C fordítónak a cél forrásfájljainak fordításakor átadandó jelzők. Ez az érték felülbírálja a szülőmappában definiáltat.

# C előfeldolgozó jelzői

Ezek a jelzők átadásra kerülnek minden fordításnak, amely érinti a C előfeldolgozót. Ez az érték felülbírálja a szülőmappában definiáltat.

# C++ fordító jelzői

A C++ fordítónak a cél forrásfájljainak fordításakor átadandó jelzők. Ez az érték felülbírálja a szülőmappában definiáltat.

# Ne telepítse

Ha be van jelölve, akkor a cél nem kerül telepítésre. Más célok összeállításához használt segédprogramokhoz, vagy csak a fejlesztők által használt programokhoz használható.

# Ne használjon előtagot

Ha be van jelölve, akkor nem ad előtagot a kézikönyvoldalhoz és a végrehajtható fájlhoz. Az ilyen előtagok a rendszereszközök alternatívái esetén hasznosak.

# Fortran fordító jelzői

A Fortran 9x fordítónak a cél forrásfájljainak fordításakor átadandó jelzők. Ez az érték felülbírálja a szülőmappában definiáltat.

# Hozzáadás a terjesztéshez

Ha be van jelölve, akkor a célt felveszi a disztribúciós csomagba.

# Telepítési könyvtár

Megadja, hogy a cél hová kerül telepítésre. Nem közvetlenül az a könyvtár, ahová a fájlok telepítésre kerülnek, hanem az egyik szabványos könyvtárváltozó (bindir, sbindir, libdir, libexecdir, datadir, pkgdatadir, pkglibexecdir, includedir, mandir, infodir, docdir) vagy a mappatulajdonságok között definiált egyéni változó.

# Java fordító jelzői

A Java fordítónak a cél forrásfájljainak fordításakor átadandó jelzők. Ez az érték felülbírálja a szülőmappában definiáltat.

# Cél útvonalának megtartása

Ha be van jelölve, akkor megtartja a projektkönyvtár hierarchiáját a fájlok telepítésekor.

# Lex/Flex fordító jelzői

A Lex vagy Flex szkennelő generátornak a cél forrásfájljai generálásakor átadandó jelzők. Ez az érték felülbírálja a szülőmappában definiáltat.

# Programkönyvtárak

A cél által használt további programkönyvtárak megadása. Hasznos nem csomagból származó programkönyvtárak hozzáadásakor. További részletekért lásd a Nem csomagolt programkönyvtárak használata oldalt.

# Szerkesztő paraméterei

A szerkesztőnek a cél szerkesztésekor átadandó jelzők. Ez az érték felülbírálja a szülőmappában definiáltat.

# Kézi kiválasztás

Azon kézikönyvszakasz megadása, amelyhez a kézikönyvoldal hozzáadandó. Az érvényes szakasznevek a számok 0-9 között, és az „l” és „n” betűk.

# Objective C fordító jelzői

Az Objective C fordítónak a cél forrásfájljainak fordításakor átadandó jelzők. Ez az érték felülbírálja a szülőmappában definiáltat.

# Vala fordító jelzői

A Vala fordítónak a cél forrásfájljainak fordításakor átadandó jelzők. Ez az érték felülbírálja a szülőmappában definiáltat.

# Yacc/Bison fordító jelzői

A Bison vagy Yacc feldolgozógenerátornak a cél forrásfájljai generálásakor átadandó jelzők. Ez az érték felülbírálja a szülőmappában definiáltat.