Autotools összeállítási beállítások ablak.
Sébastien Granjoux
seb.sfo@free.fr
Kelemen Gábor
kelemeng at gnome dot hu 2012, 2013, 2015.

# Autotools build beállítások ablak

Az ablak lehetővé teszi globális beállítások megadását a fájlok összeállításához.

# Egyszerre több parancs futtatása

A make képes egyszerre több fordítást is futtatni. Többmagos processzoros rendszereken csökkenti a fordítási időt, de problémákat okozhat, így itt igény szerint be- vagy kikapcsolható.

# Folytatás hibák esetén

Alapértelmezésben a make azonnal megáll, amint hibát észlel. Néha azonban gyorsabb lehet a folytatás, és az összes fájl hibáinak egy lépésben való megkapása. Ehhez be kell jelölnie ezt a négyzetet.

# Üzenetek fordítása

Alapértelmezésben a hibák és figyelmeztetések szövegei le vannak fordítva. Ennek van azonban hátránya is. A hibák és figyelmeztetések felismeréséhez az Anjuta és a fordítóprogram fordításának tökéletesen egyeznie kell. Ezen túl a lefordított üzentek alapján keresve gyakran nehezebb segítséget találni az interneten, mert azok kevésbé gyakoriak. Ezen négyzet törlése lehetővé teszi a fordítások kikapcsolását.

# Összeállítási figyelmeztetések és hibák kiemelése a szerkesztőben

A program összeállítása során a hibák és figyelmeztetések kiemelésre kerülnek az üzenetablakban. Ezen négyzet bejelölésével a szerkesztőben is kiemelésre kerülnek.

# Telepítés rootként

A programok telepítése fájlok másolását igényli rendszerkönyvtárakba, amelyek gyakran nem írhatók normál felhasználóként. Ezen négyzet bejelölésével a fájlok telepítése előtt a sudo vagy su használatával megszerezheti a megfelelő jogosultságokat.