Επόπτης εκφράσεων και μεταβλητών.
Sébastien Granjoux
seb.sfo@free.fr
Philip Chimento
philip.chimento@gmail.com
Ελληνική μεταφραστική ομάδα GNOME
team@gnome.gr 2009-2015
Δημήτρης Σπίγγος
dmtrs32@gmail.com 2012, 2013, 2015
Σίμος Ξενιτέλλης
simos@gnome.org 2009
Τζένη Πετούμενου
epetoumenou@gmail.com 2009
Μαρία Μαυρίδου
mavridou@gmail.com 2014

# Εκφράσεις παρακολούθησης

Εκφράσεις εποπτείας, ή επόπτες για συντομία, είναι εκφράσεις που ο αποσφαλματωτής αξιολογεί και τυπώνει το αποτέλεσμα κάθε φορά που το πρόγραμμα σταματά· για παράδειγμα, μετά από κάθε μοναδικό βήμα μέσα από το πρόγραμμα.

# Λίστα εποπτευόμενων εκφράσεων

Από το κύριο μενού, επιλέξτε Προβολή Επόπτες για το άνοιγμα του παραθύρου Επόπτες.

Όπως οι τοπικές μεταβλητές, όλες οι εκφράσεις εποπτείας εμφανίζονται σε ένα δέντρο με θυγατρικά που χρησιμοποιούνται για την αναπαράσταση μελών δομής ή διανύσματος.

## Μεταβλητή

Το όνομα της μεταβλητής ή της έκφρασης.

## Τιμή

Η μεταβλητή ή έκφραση τιμής.

## Τύπος

Ο τύπος της μεταβλητής ή το αποτέλεσμα της έκφρασης.

# Επόπτες ενημέρωσης

Οι εκφράσεις εποπτείας μπορούν να ενημερωθούν αυτόματα μόλις σταματήσει το πρόγραμμα ή ζητηθεί από τον χρήστη.

Για ορισμό έκφρασης εποπτείας για αυτόματη ενημέρωση:

Στο παράθυρο Επόπτες, επιλέξτε τον επιθυμητό επόπτη για αυτόματη ενημέρωση. Δεξί κλικ και έλεγχος σημείωσης της Αυτόματης ενημέρωσης. Εάν όχι, επιλέξτε τον.

Για χειροκίνητη ενημέρωση της έκφρασης εποπτείας:

Στο παράθυρο Επόπτες, δεξί κλικ και επιλογή Ενημέρωση επόπτη για ενημέρωση του επιλεγμένου επόπτη.

Για ταυτόχρονη χειροκίνητη ενημέρωση όλων των εκφράσεων εποπτείας:

Στο παράθυρο Επόπτες, δεξί κλικ και επιλογή Ενημέρωση όλων για την ταυτόχρονη ενημέρωση όλων των εποπτών.

# Προσθήκη επόπτη σε έκφραση

Προσθήκη έκφρασης στη λίστα εποπτείας:

Από το κύριο μενού, επιλέξτε Αποσφαλμάτωση Προσθήκη επόπτη... ή στο παράθυρο επόπτες, δεξί κλικ και επιλογή Προσθήκη επόπτη....

Εισαγωγή της έκφρασης εποπτείας. Σημειώστε Αυτόματη ενημέρωση εάν θέλετε η έκφραση να αξιολογηθεί κάθε φορά που το πρόγραμμα σταματά.

Μια έκφραση μπορεί να αξιολογηθεί και έπειτα να προστεθεί ως επόπτης όπως αυτό:

Από το κύριο μενού, επιλέξτε Αποσφαλμάτωση Έλεγχος/Αξιολόγηση ή δεξί κλικ στο παράθυρο Επεξεργαστή και επιλογή Έλεγχος/Αξιολόγηση.

Κλικ στο κουμπί Προσθήκη για προσθήκη αυτής της έκφρασης στη λίστα εποπτών.

# Αφαίρεση επόπτη

Μπορείτε να αφαιρέσετε μια έκφραση από τη λίστα εποπτών.

Στο παράθυρο Επόπτες, επιλέξτε τον επιθυμητό επόπτη για αφαίρεση, έπειτα δεξί κλικ και επιλογή Αφαίρεση επόπτη.

Όλοι οι επόπτες μπορούν να αφαιρεθούν ταυτόχρονα.

Στο παράθυρο Επόπτες, δεξί κλικ και επιλογή Αφαίρεση όλων.

# Αλλαγή της τιμής μεταβλητής

Εάν μια έκφραση εποπτείας αντιστοιχεί σε μεταβλητή, μπορείτε να αλλάξετε την τιμή της.

Στο παράθυρο Επόπτες, επιλέξτε την επιθυμητή μεταβλητή για επεξεργασία και διπλό κλικ στη στήλη Τιμή.

Εισάγετε τη νέα τιμή.