Programkönyvtárak halmazának hozzáadása egy célhoz.
Sébastien Granjoux
seb.sfo@free.fr
Philip Chimento
philip.chimento@gmail.com
Kelemen Gábor
kelemeng at gnome dot hu 2012, 2013, 2015.

# Csomagolt programkönyvtárak hozzáadása

Linuxon a legtöbb programkönyvtár egy további adatokat tartalmazó pkg-config fájllal együtt kerül terjesztésre. Ez a fájl olyan információkat tartalmaz, mint a szükséges további programkönyvtárak, a programkönyvtár használatához szükséges C fordító és szerkesztő jelzők. Ezt a fájlt, a fejlécfájlokat és a programkönyvtár fájljait együtt csomagnak nevezzük.

Válassza ki a projektnézetben a programot, amelybe az új programkönyvtárat fel kívánja venni, kattintson a jobb egérgombbal a helyi menü megjelenítéséhez, és válassza ki a Programkönyvtár hozzáadása menüpontot.

Vagy a főmenüből válassza a ProjektProgramkönyvtár hozzáadása menüpontot.

A felső célválasztó gombbal kiválaszthatja a programkönyvtár hozzáadásához használandó célt.

A célhoz nem adható hozzá közvetlenül programkönyvtár. Csak a lenti modulnézetben megjelenített modult adhat hozzá. Ha egy modulon belüli programkönyvtárat választ ki, akkor a szülő modul lesz hozzáadva.

Ha a kívánt programkönyvtár nem jelenik meg a modulnézetben, akkor előbb fel kell vennie modulként. Kattintson az Új programkönyvtár gombra, és kövesse a következő leírást.

Az új modul létrehozása után várjon pár másodpercet a projektfájlok újratöltéséig az új modul megjelenésére a listában.

Ha befejezte, akkor nyomja meg a Hozzáadás gombot a kijelölt modul hozzáadásához a célhoz.