Egyéni programkönyvtár hozzáadása célhoz.
Sébastien Granjoux
seb.sfo@free.fr
Philip Chimento
philip.chimento@gmail.com
Kelemen Gábor
kelemeng at gnome dot hu 2012, 2013, 2015.

# Egyéni programkönyvtár hozzáadása

A Linux alatt gyakori csomagolt programkönyvtárak használata egyszerűbb, emiatt ellenőrizze, hogy nem áll-e rendelkezésre ilyen. Egyéb esetben az alábbiakban ismertetett módon használhatja a programkönyvtárat.

Egy programkönyvtár C-ből való használatához meg kell adnia a fordítónak, hogy hol vannak a fejlécfájlok, és a szerkesztőnek, hogy hol találja a szükséges programkönyvtárakat. A probléma az, hogy a programja nem fog lefordulni egy másik számítógépen, ha a fejlécek és a programkönyvtárak más helyen vannak.

Válassza ki a projektnézetben a programot tartalmazó könyvtárat, amelybe a programkönyvtárat fel kívánja venni, kattintson a jobb egérgombbal a helyi menü megjelenítéséhez, és válassza ki a Tulajdonságok menüpontot.

A főmenüből kiválaszthatja a ProjektTulajdonságok menüpontot is. Alapesetben ez a projektnézetben éppen kijelölt elem tulajdonságait szerkeszti. A legördülő lista gombbal kiválaszthat egy másik elemet.

Ha a fejlécfájlok szabványos helyre vannak telepítve (/usr/include), akkor ezt nem kell beállítania. Ellenkező esetben a C előfeldolgozó jelzői tulajdonsághoz fel kell vennie a -Iinclude_útvonal paramétert, ha a gcc fordítót használja.

Ennek megjelenítéséhez szükség lehet a További beállítások gomb megnyomására. Nyomja meg az Alkalmaz gombot, ha befejezte.

Ezután hozzá kell adnia a programkönyvtárat a célhoz. Válassza ki a projektnézetben a célt, amelybe a programkönyvtárat fel kívánja venni, kattintson a jobb egérgombbal a helyi menü megjelenítéséhez, és válassza ki a Tulajdonságok menüpontot.

A főmenüből kiválaszthatja a ProjektTulajdonságok menüpontot is. Alapesetben ez a projektnézetben éppen kijelölt elem tulajdonságait szerkeszti. A legördülő lista gombbal kiválaszthat egy másik elemet.

Be kell állítania a Szerkesztő paraméterei tulajdonságot, a -lprogramkönyvtár_neve felvételével, ha a gcc fordítót használja. A programkönyvtár_neve a programkönyvtár fájlneve a lib előtag és a .a vagy .so kiterjesztés nélkül.

Ha a programkönyvtár nem szabványos könyvtárban van, akkor a gcc további könyvtárakban is képes keresni a -Lprogramkönyvtár_útvonala kapcsoló megadásával.