Töréspont létrehozása vagy szerkesztése
Sébastien Granjoux
seb.sfo@free.fr
Philip Chimento
philip.chimento@gmail.com
Kelemen Gábor
kelemeng at gnome dot hu 2012, 2013, 2015.

# Töréspont párbeszédablak

# Hely

Ez a töréspont pozíciója. Meglévő töréspont esetén nem módosíthatja. Töréspontot adott sorban, vagy egy függvény elejére állíthat be. Használja a következő formátumok egyikét:

fájlnév:sorszám

függvénynév

fájlnév:függvénynév

# Feltétel

A törési feltétel egy logikai `IGAZ` (1) vagy `HAMIS` (0) értékre kiértékelődő kifejezés. Amikor a program végrehajtása eljut egy töréspontig, akkor a törési feltétel kiértékelésre kerül. A hibakereső csak akkor szakítja meg a végrehajtást, ha a kiértékelés eredménye `IGAZ`.

Ha ezt a mezőt üresen hagyja, akkor a feltételt mindig `IGAZ`-nak tekinti a hibakereső.

# Lépésszám

A hibakereső képes a töréspontot bizonyos alkalommal kihagyni a megszakítás előtt. Ha a lépésszám nem nulla, akkor a hibakeresőnek ennyiszer kell elérnie a töréspontot a megszakítás előtt.

A lépésszámnak magasabb a prioritása a feltételnél. A hibakereső csak a lépésszám elérése után értékeli ki a feltételt, ha van, és szakítja meg a program végrehajtását.