Futtatási paraméterek ablak
Sébastien Granjoux
seb.sfo@free.fr
Kelemen Gábor
kelemeng at gnome dot hu 2012, 2013, 2015.

# Futtatási paraméterek ablak

A Futtatási paraméter ablak lehetővé teszi az aktuális program és több paraméter megadását.

# Program

Ez a program kerül végrehajtásra a program hibakeresővel vagy a nélkül futtatásakor. A legördülő lista lehetővé teszi az aktuális projekt által létrehozott programok kiválasztását, de a Tallózás gombra kattintva egy tetszőleges programot is kiválaszthat.

# Argumentumok

A program által használt parancssori argumentumok. A legördülő lista megőrzi a legutóbb használt argumentumokat.

# Munkakönyvtár

A munkakönyvtár az a könyvtár, amelyben a programja futni fog.

# Környezeti változók

A legördülő menüben kiválaszthatja a programja által elérhető környezeti változókat. Alapértelmezésben az összes aktuális környezeti változót tartalmazza, ezek világosszürkén jelennek meg.

Az Új gombra kattintva új környezeti változót vehet fel.

A Szerkesztés gombra kattintva módosíthatja a kiválasztott környezeti változó értékét.

A Törlés gombra kattintva eltávolíthatja a kijelölt környezeti változót.

Ha egy változó értéke nem egyezik az aktuális környezetben lévő értékével, akkor feketével jelenik meg.

# Futtatás terminálban

Ezt a program terminálban való futtatása érdekében kell bejelölni, amely lehetővé teszi adatok bevitelét és a program kimenetének megjelenítését a szabványos Unix adatfolyamokon. A grafikus felülettel rendelkező programok esetén nem szükséges.