Töréspontok kezelése.
Sébastien Granjoux
seb.sfo@free.fr
Philip Chimento
philip.chimento@gmail.com
Kelemen Gábor
kelemeng at gnome dot hu 2012, 2013, 2015.

# Töréspontok

A töréspontok a program végrehajtásának adott helyen való megállítására használatosak, így a program állapota megvizsgálható azokon a helyeken.

# Töréspontok felsorolása

A főmenüből válassza a NézetTöréspontok menüpontot a Töréspont ablak megnyitásához.

Ez a nézet a következő oszlopokat tartalmazza:

## Hely

Ez a töréspont pozíciója a forrásfájlban. Amikor a hibakereső beállítja a töréspontot, akkor további információkat kaphat, mint például a töréspontot tartalmazó függvény nevét.

## Cím

Ez a mező a töréspont címével van kitöltve, amikor azt a hibakereső beállítja.

## Típus

Ez mindig a töréspontot jeleníti meg. Egy jövőbeli, a különböző típusú töréspontokat támogató kiadás fogja használni.

## Feltétel

Ez a töréspont feltétele. Üres, ha nincs megadva feltétel.

## Lépésszám

Amikor a hibakereső nem fut, akkor ez az oszlop megjeleníti a töréspont lépésszámát, vagy nullát ha nincs megadva.

Amikor a hibakereső fut és a lépésszám nulla, akkor ez az oszlop megjeleníti a töréspont aktiválásainak számát. HA a lépésszám nem nulla, akkor mindkét szám megjelenik. A lépésszám a második szám.

## Állapot

A töréspont állapota. Lehetséges értékek:

## Függőben:

a töréspont nincs beállítva a programjában.

## Állandó:

a töréspont be van állítva (azonosítója zárójelben jelenik meg).

## Ideiglenes:

a töréspont be van állítva, de elérésekor törlésre kerül.

Minden töréspont megőrzésre kerül az Anjuta munkamenetek között, még ha nem létező helyeknek felelnek is meg, például egy még be nem töltött megosztott programkönyvtárban. Ebben az esetben az állapot „függőben” lesz.

# Töréspontok beállítása

A főmenüből válassza a HibakeresésTöréspont hozzáadása menüpontot, vagy kattintson a jobb egérgombbal a Töréspont ablakban, és válassza a Töréspont hozzáadása menüpontot.

Töltse ki a Helyet, amely a töréspont pozíciója, és igény szerint a többi mezőt. Ha egy fájl pillanatnyilag meg van nyitva a szerkesztőben, akkor a Hely alapértelmezése az aktuális sor lesz. További információkért lásd a részt.

Egy másik megoldás a töréspont átváltása funkció. Ha nincs töréspont az aktuális sorban, akkor ez felvesz egyet. Ellenkező esetben eltávolítja azt.

A főmenüből válassza a HibakeresésTöréspont átváltása menüpontot, vagy kattintson a jobb egérgombbal a Szerkesztő ablakban, és válassza a Töréspont átváltása menüpontot.

# Töréspontok szerkesztése

A töréspontok helye nem módosítható; ehelyett hozzon létre új töréspontokat. Azonban megváltoztathatja a törési feltételt, vagy a lépésszámot. Töréspontok szerkesztéséhez:

Válasszon ki egy töréspontot a Töréspont ablakban.

Kattintson a jobb egérgombbal a Töréspont ablakban, és válassza a Töréspont szerkesztése menüpontot.

Módosítsa a Feltétel vagy a Lépésszám mezőket, és nyomja meg az OK gombot, amikor befejezte. További információkat a részben talál.

# Töréspontok eltávolítása

Eltávolíthat egy töréspontot a fentebb leírt Töréspont átváltása funkcióval. Ha azonban egynél több töréspontot szeretne eltávolítani, vagy a töréspont másik fájlban van, akkor használhatja a töréspont ablakot:

Válasszon ki egy töréspontot a Töréspont ablakban.

Kattintson a jobb egérgombbal a Töréspont ablakban, és válassza a Töréspont eltávolítása menüpontot.

Minden töréspont eltávolításához:

A főmenüből válassza a HibakeresésÖsszes töréspont eltávolítása menüpontot, vagy kattintson a jobb egérgombbal a Hibakeresés ablakban, és válassza az Összes töréspont eltávolítása menüpontot.

# Töréspontok engedélyezése és letiltása

Egyes esetekben csak a töréspont ideiglenes letiltása szükséges a teljes törlése helyett. Töréspont letiltásához vagy újraengedélyezéséhez:

Kattintson az Engedélyezés pipára a Töréspont ablakban, vagy kattintson a jobb egérgombbal a Töréspont ablakban, és válassza a Töréspont engedélyezése vagy a Töréspont letiltása menüpontot.

Letilthatja az összes töréspontot:

A főmenüből válassza a HibakeresésÖsszes töréspont letiltása menüpontot, vagy kattintson a jobb egérgombbal a Hibakeresés ablakban, és válassza az Összes töréspont letiltása menüpontot.