Ομάδες βιβλιοθηκών στο άρθρωμα.
Sébastien Granjoux
seb.sfo@free.fr
Philip Chimento
philip.chimento@gmail.com
Ελληνική μεταφραστική ομάδα GNOME
team@gnome.gr 2009-2015
Δημήτρης Σπίγγος
dmtrs32@gmail.com 2012, 2013, 2015
Σίμος Ξενιτέλλης
simos@gnome.org 2009
Τζένη Πετούμενου
epetoumenou@gmail.com 2009
Μαρία Μαυρίδου
mavridou@gmail.com 2014

# Προσθήκη αρθρώματος

Τα πακέτα δεν μπορούν να προστεθούν άμεσα σε ένα πρόγραμμα αλλά χρειάζεται να ομαδοποιηθούν σε ένα άρθρωμα.

Επιλέξτε ένα πρόγραμμα στην προβολή έργου, πατήστε το δεξί πλήκτρο του ποντικιού για την εμφάνιση του μενού περιεχομένου έργου και επιλέξτε Προσθήκη βιβλιοθήκης.

Ή από το κύριο μενού, επιλέξτε Έργο Προσθήκη βιβλιοθήκης....

Στον διάλογο Προσθήκη βιβλιοθήκης, πατήστε στο κουμπί Νέα βιβλιοθήκη.

Θα πάρετε μια λίστα όλων των εγκατεστημένων πακεταρισμένων βιβλιοθηκών στο σύστημά σας. Μπορείτε να σημειώσετε μία ή περισσότερες βιβλιοθήκες.

Εάν η βιβλιοθήκη που θέλετε δεν εμφανίζεται εδώ:

Ίσως δεν είναι εγκατεστημένη στο σύστημά σας. Ξεκινήστε την εφαρμογή που χρησιμοποιείτε για να εγκαταστήσετε νέα προγράμματα και αναζητήστε το όνομα της βιβλιοθήκης. Το απαιτούμενο πακέτο έχει συχνά το επίθεμα "dev" ή "devel" και πρέπει να περιέχει αρχεία κεφαλίδας και ένα αρχείο pkg-config με μια επέκταση .pc.

Μπορεί η βιβλιοθήκη να μην είναι συσκευασμένη, είναι συχνό για βιβλιοθήκες που δεν αναπτύχθηκαν σε Λίνουξ. Δείτε το κεφάλαιο που εξηγεί πώς να τις χρησιμοποιήσετε.

Μετά την επιλογή μιας βιβλιοθήκης, ένα όνομα αρθρώματος θα δημιουργηθεί αυτόματα, αλλά μπορείτε να το αλλάξετε. Μπορείτε να επιλέξετε ένα ήδη υπάρχον όνομα αρθρώματος για να προσθέσετε μια νέα βιβλιοθήκη σε αυτό και σε όλους τους προορισμούς που το χρησιμοποιούν ήδη.

Όταν τελειώσετε, πατήστε στο κουμπί Προσθήκη για τη δημιουργία του νέου αρθρώματος με τις επιλεγμένες βιβλιοθήκες. Χρειάζεται να προσθέσετε ένα νέο άρθρωμα σε τουλάχιστον έναν προορισμό για να το χρησιμοποιήσετε πραγματικά.