Új projekt létrehozása a semmiből.
Sébastien Granjoux
seb.sfo@free.fr
Philip Chimento
philip.chimento@gmail.com
Kelemen Gábor
kelemeng at gnome dot hu 2012, 2013, 2015.

# Projekt létrehozása

Az új projektek sablonokból hozhatók létre. Az Anjuta különböző információkat kér be, mint például a projekt típusát, nevét és sok mást.

A főmenüből válassza a FájlÚjProjekt menüpontot.

Vagy válassza a felső eszköztár Új gombja melletti legördülő lista Projekt menüpontját a projektvarázsló elindításához.

Válassza ki a létrehozni kívánt projektet képviselő ikont, és kattintson a Tovább gombra.

Mutasson az egérrel egy projektikonra, és a megjelenő buboréksúgóban további információkat olvashat az adott típusú projektről.

A kijelölt projekt típusától függően eltérő információkat kell megadnia. Amikor ezzel kész, kattintson a Tovább gombra.

Az információk oldalakra vannak csoportosítva, általában két-három oldalt kell kitöltenie. A Vissza gomb használatával bármikor visszaléphet az előző oldalakra.

Tartsa az egeret a gomb vagy a beviteli terület fölött egy kis ideig, és a megjelenő buboréksúgó további részleteket fog közölni a megfelelő beállításról.

Az összes információs oldal kitöltése után egy összegző oldalra jut, amely felsorolja a projekttel kapcsolatos főbb információkat. Ekkor még semmi sincs a lemezre írva. Kattintson az Alkalmaz gombra a projekt mentéséhez, és az Anjutaban való megnyitásához.

Minden projekttípus megfelel egy sablonnak. Az Anjuta alapértelmezésben is számos sablont tartalmaz, de egyedieket is felvehet, sőt sajátokat is írhat.